
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 893 

26 Μαΐου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση 29ης Ενιαίας Σχολικής Επιτροπής 5ου Γυ¬ 
μνασίου - 5ου Λυκείου, 1ου ΤΕΕ, 2ου ΤΕΕ και ΙΕΚ 

Άρτας Δήμου Αρταίων. 1 

Σύσταση ίδιου Νομικού Προσώπου στο Δήμο Ηρα- 
κλειδών, με την επωνυμία «ΔΗΜΟΤΙΚΟΣ ΟΡΓΑ¬ 
ΝΙΣΜΟΣ ΤΟΥΡΙΣΜΟΥ, ΠΟΛΙΤΙΣΜΟΥ ΚΑΙ ΑΘΛΗ¬ 
ΤΙΣΜΟΥ ΔΗΜΟΥ ΗΡΑΚΛΕΙΔΩΝ (Δ.Ο.Τ.Π.Α.ΗΡ.)».. 2 

Προηγούμενη γνωστοποίηση της συγκέντρωσης των 
επιχειρήσεων Ανώνυμος Τεχνική και Εμπορική 
Εταιρία ΕΛΛΗΝΙΚΗ ΤΕΧΝΟΔΟΜΙΚΗ και Τεχνική 
Εταιρία Βόλου Ανώνυμη Εταιρία, σύμφωνα με το 
άρθ. 4β του Ν. 703/77, όπως ισχύει. 3 


ΑΠΟΦΑΣΕΙ Σ 

Αριθ. 2985 ( 1 ) 

Σύσταση 29ης Ενιαίας Σχολικής Επιτροπής 5ου Γυμνασί- 
ου - 5ου Λυκείου, 1ου ΤΕΕ, 2ου ΤΕΕ και ΙΕΚ Άρτας Δή¬ 
μου Αρταίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95) 

2. Του άρθρου 1 του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης» (ΦΕΚ 244/4.12.97 τεύχ. Α'). 

3. Του άρθρου 1 του Ν. 2503/97 «Διοίκηση οργάνωση 
στελέχωση της Περιφέρειας ρύθμιση θεμάτων για την το¬ 
πική αυτοδιοίκηση και άλλες διατάξεις» {ΦΕΚ 107/30.5.97 
τεύχ. Α'). 

4. Την αριθμ. 81/9.3.99 απόφαση του Δημοτικού Συμ¬ 
βουλίου Αρταίων περί σύστασης της 29ης Ενιαίας Σχολι¬ 
κής Επιτροπής 5ου Γυμνασίου - 5ου Λυκείου, 1ου ΤΕΕ, 
2ου ΤΕΕ και ΙΕΚ Άρτας, Δήμου Αρταίων. 

Τ ην αριθμ. 4336/29.8.97 απόφαση του Γ ενικού Γ ραμμα- 
τέα Περιφέρειας Ηπείρου περί ανάθεσης-μεταβίβασης 
αρμοδιοτήτων όπως τροποποιήθηκε μεταγενέστερα, 
αποφασίζουμε: 

1. Συνιστούμε στο Δήμο Αρταίων του Νομού Αρτας ίδιο 
Νομικό Πρόσωπο με την επωνυμία «29η Ενιαία Σχολική 


Επιτροπή 5ου Γυμνασίου-5ου Λυκείου, 1ου ΤΕΕ, 2ου ΤΕΕ 
και ΙΕΚ Αρτας Δήμου Αρταίων». 

Η συνιστώμενη με την απόφαση αυτή σχολική επιτροπή 
διοικείται από 13/μελες Διοικητικό Συμβούλιο αποτελοΰ- 
μενοαπό: 

α) Το Δήμαρχο ή άλλο πρόσωπο αιρετό ή μη που ορίζε¬ 
ται από αυτόν ως πρόεδρο της Σχολικής Επιτροπής. 

β) Δύο Δημοτικούς Συμβούλους που ορίζοναι με από¬ 
φαση του Δημοτικού Συμβουλίου, 
γ) Το Δ/ντή ΙΕΚ. 

δ) ΤοΔ'ντήτου 5ου Γυμνασίου, 
ε) Το Δ/ντή του 5ου Λυκείου, 
στ) Το Δ/ντή του 1ου ΤΕΕ. 
ζ) Το Δ/ντή του 2ου ΤΕΕ. 

η) Τον εκπρόσωπο των μαθητικών κοινοτήτων του 5ου 
Γυμνασίου, 5ου Λυκείου, 1ου ΤΕΕ, 2ου ΤΕΕ. 

θ) Τον εκπρόσωπο του συλλόγου γονέων και κηδεμό¬ 
νων του 5ου Γυμνασίου. 

ι) Τον εκπρόσωπο του συλλόγου γονέων και κηδεμόνων 
του 5ου Λυκείου. 

ια) Τον εκπρόσωπο του συλλόγου γονέων και κηδεμό¬ 
νων του 1ουΤΕΕ. 

ιβ) Τον εκπρόσωπο του συλλόγου γονέων και κηδεμό¬ 
νων του 2ου ΤΕΕ. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής 
λήγει με τη λήξη της δημοτικής περιόδου 1999-2002. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και το γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τη διεύθυνση δευτεροβάθμιας (1) 
εκπαίδευσης για τον εφοδιασμό από τον Οργανισμό Σχο¬ 
λικών Κτιρίων των σχολείων με έπιπλα και εξοπλιστικά εί¬ 
δη και από το Υπουργείο Εθνικής Παιδείας και Θρησκευ¬ 
μάτων με βιβλία για τις σχολικές βιβλιοθήκες. 






11186 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού 
Προσώπου. 

Η απόφαση αυτή να δημόσιε υθεί στην Εφημερίδα της 
Κυβερνήσεως. 

Άρτα, 7 Απριλίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΑΝΑΓΝΩΣΤΑΚΗΣ 
-♦- 

Αριθ. 430 (2) 

Σύσταση ίδιου Νομικού Προσώπου στο Δήμο Ηρακλει- 
δών, με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ 
ΤΟΥΡΙΣΜΟΥ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΔΗ¬ 
ΜΟΥ ΗΡΑΚΛΕΙΔΩΝ (Δ.Ο.Τ.Π.Α.ΗΡ.)». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
«Δημοτικός και Κοινοτικός Κώδικας». 

2. Την αριθ. 49/99 απόφαση του Δήμου Ηρακλειδών Νο¬ 
μού Δωδ/νήσου. 

3. Τις διατάξεις του άρθρου 7 Ν. 2503/97 και την αριθ, 
4699/29.8.97 απόφαση Γενικού Γραμματέα Περιφέρειας, 
αποφασίζουμε: 

Επικυρώνουμε την αριθ. 49/99 απόφαση του Δήμου 
Ηρακλειδών Νομού Δωδ/νήσου περί σύστασης Ν.Π.Δ.Δ., 
η οποία έχει ως εξής: 

Άρθρο Ιο 
ΣΥΣΤΑΣΗ 

1.1. Συστήνεται στο Δήμο Ηρακλειδών της νήσου Κω 
του Νομού Δωδεκάνησου Νομικό Πρόσωπο Δημοσίου Δι¬ 
καίου με την ονομασία «ΔΗΜΟΤΙΚΟΣ ΟΡΓΑΝΙΣΜΟΣ ΤΟΥ¬ 
ΡΙΣΜΟΥ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΔΗΜΟΥ ΗΡΑ- 
ΚΛΕΙΔΩΝ (Δ.Ο.Τ.Π.Α.ΗΡ.)». 

1.2. Ο Δημοτικός Οργανισμός Τουρισμού, Πολιτισμού 
και Αθλητισμού Δήμου Ηρακλειδών έχει τη νομική μορφή 
του Ν.Π.Δ.Δ. και γι’ αυτό το λόγο ακολουθεί τις διατάξεις, 
που ισχύουν για τα νομικά αυτά πρόσωπα και τις αντί¬ 
στοιχες του «Δημοτικού και Κοινοτικού Κώδικα» (άρθρο 
203 ΔΚΚ) (άρθρο 187 Π.Δ. 323/1989). 

1.3. Έδρα του νομικού αυτού προσώπου είναι ο Δήμος 
Ηρακλειδών, Νομού Δωδεκάνησου. 

Άρθρο 2ο 
ΣΚΟΠΟΙ 

2.1. Τουρισμός: 

Σκοποί σύστασης του Δ.Ο.Τ.Π.Α.ΗΡ., ως προς τον Του¬ 
ρισμό είναι: 


2.1.1. Η στήριξη, η ανάπτυξη και η προστασία του του¬ 
ρισμού στο Δήμο Ηρακλειδών 

2.2.2. Η παροχή πληροφοριών τουριστικού ενδιαφέρο¬ 
ντος. 

2.1.3. Η προβολή της περιοχής στο εσωτερικό και εξω¬ 
τερικό. 

2.1.4. Η σύνταξη μελετών για τον τουρισμό και την 
υπάρχουσα κατάστασή του στο Δήμο Ηρακλειδών. 

2.1.5. Η ανάπτυξη περιοχών άθλησης και αναψυχής των 
φιλοξενούμενων, 

2.1.6. Η σύνταξη προτάσεων προς το Δημοτικό Συμ¬ 
βούλιο για τη στήριξη του τουρισμού σε έργα υποδομής. 

2.1.7. Η υποβοήθηση των φορέων και των πολιτών που 
ασχολούνται με τον τουρισμό και κάθε άλλη ενέργεια, 
που έχει σαν στόχο τη στήριξη και τη σωστή λειτουργία 
του τουριστικού κυκλώματος. 

2.1.8. Η οργάνωση και ο συντονισμός όλων των τοπικών 
φορέων, που εμπλέκονται στον τουρισμό 

2.1.9. Η έρευνα της τοπικής αγοράς εργασίας για τον 
εντοπισμό των αναγκών τουριστικής εκπαίδευσης - κα¬ 
τάρτισης. 

2.1.10. Η επισήμανση των δυσχερειών και προβλημά¬ 
των της περιοχής και ενημέρωση των αρμοδίων υπηρε¬ 
σιών ώστε να ληφθούν τα απαραίτητα μέτρα. 

2.1.11. Η συνεργασία με άλλους Οργανισμούς ή Οργα¬ 
νώσεις Τοπικές, Επαρχιακές ή Περιφερειακές, που επι¬ 
διώκουν τους ίδιους ή παρόμοιους σκοπούς. 

2.1.12. Η αξιοποίηση κονδυλίων της Ευρωπαϊκής Ένω¬ 
σης, που αναφέρονται στον τουρισμό και 

2.1.13. Η συμβολή του οργανισμού στην οργάνωση και 
συμμετοχή σε εθνικές και διεθνείς τουριστικές εκθέσεις 
και εκδηλώσεις προβολής της περιοχής. 

2.2. Πολιτισμός: 

Σκοποί σύστασης του Δ.Ο.Τ.Π.Α.ΗΡ., ως προς τον Πο¬ 
λιτισμό είναι: 

2.2.1. Η άνοδος του πολιτιστικού και πνευματικού επι¬ 
πέδου των πολιτών του Δήμου. 

2.2.2. Η υποβοήθηση της έρευνας σε όλους ανεξαίρετα 
τους τομείς της τέχνης και της γνώσης. 

2.2.3. Ηδιατήρηση και διαφύλαξη των πνευματικών, πο¬ 
λιτιστικών και λαϊκών παραδόσεων του τόπου. 

2.2.4. Επιμορφωτικά - εκλαϊκευτικά σεμινάρια και διαλέ¬ 
ξεις, που θα καλύπτουν όλους τους τομείς πολιτιστικού, 
πνευματικού και καλλιτεχνικού ενδιαφέροντος του σύγ¬ 
χρονου ανθρώπου. 

2.2.5. Ατομικές και ομαδικές εκθέσεις, μόνιμες ή περιο¬ 
δικές, εικαστικών τεχνών. 

2.2.6. Οργάνωση θεατρικών παραστάσεων και συναυ¬ 
λιών μουσικής και χορωδιών. 

2.2.7. Ίδρυση δημοτικής βιβλιοθήκης. 

2.2.8. Οργάνωση εκθέσεων σύγχρονου βιβλίου αντι¬ 
προσωπευτικού φάσματος, με κριτική παρουσίαση και 
ανάλυση περιεχομένου από ειδικευμένους εργάτες του 
πνεύματος. 

2.2.9. Οργάνωση ετήσιων εκδηλώσεων μονοήμερης ή 
πολυήμερης διάρκειας που θα καλύπτουν όσο το δυνατό 
πλατύτερους τομείς στις περιοχές του πνεύματος και της 
τέχνης. 

2.2.10. Προκηρύξεις διαγωνισμού για συγγραφή μελε- 
τώντοπικού ενδιαφέροντος με ιστορικό, λαογραφικό, αρ¬ 
χαιολογικό ή λογοτεχνικό περιεχόμενο. 

2.2.11. Έκδοση εντύπων και περιοδικών για την προβο¬ 
λή, αλλά και την πρόκληση προβληματισμού πάνω σε το- 

πικά κοινωνικά θέματα παραγωγής, οικονομίας, υγείας, 
παιδείας, περιβάλλοντος, κ.λπ. 

2.2.12. Ίδρυση και ευθύνη λειτουργίας κέντρου νεότη¬ 
τας. 

2.2.13. Διοργάνωση εκδρομών με πλατιά συμμετοχή 
δημοτών για την παρακολούθηση πολιτιστικών και καλλι¬ 
τεχνικών εκδηλώσεων πανελλαδικής και παγκόσμιας 
ακτινοβολίας και επίσκεψη μουσείων και λοιπών, ανάλο¬ 
γου ενδιαφέροντος τόπων. 

2.2.14. Δημιουργία πολιτιστικού δικτύου. 

2.2.15. Ίδρυση εργαστηρίου διδασκαλίας χορού (Πα¬ 
ραδοσιακών, Σύγχρονων και Μοντέρνων). 

2.2.16. Ίδρυση εργαστηρίου ζωγραφικής - Αγιογρα¬ 
φίας. 

2.2.17. Ίδρυση εργαστηρίου κοπής και ραφής παραδο¬ 
σιακών στολών, 

2.3. Αθλητισμός: 

Σκοποί σύστασης του Δ.Ο.Τ.Π,Α.ΗΡ., ως προς τον 
Αθλητισμό είναι: 

2.3.1. Η ανάπτυξη της σωματικής, πνευματικής, ηθικής 
και αθλητικής αγωγής των κατοίκων και ιδιαίτερα των παι¬ 
διών και των νέων της περιφέρειας του Δήμου Ηρακλει- 
δών. 

2.3.2. Η δημιουργική απασχόληση και ψυχαγωγία των 
παιδιών, των νέων και ενηλίκων στον ελεύθερο χρόνο 
τους, η ενθάρρυνση της ανώτατης συνεργασίας, αυτε¬ 
νέργειας και πρωτοβουλίας, καθώς και η ενεργητική συμ¬ 
μετοχή τους στα προγράμματα του Δήμου που αφορούν 
τον Αθλητικό χώρο. 

2.3.3. Η καλλιέργεια των σωματικών και πνευματικών 
ικανοτήτων, καθώς και η καλλιέργεια φίλαθλου συναγω- 
νιστικού πνεύματος. 

2.3.4. Η ανάπτυξη του Μαζικού, Σχολικού και Σωματεια¬ 
κού Αθληπσμού. 

2.3.5. Η δημιουργία και λειτουργία αθλητικών κέντρων 
και γυμναστηρίων, χώρων αθλοπαιδιών και γυμναστικής 
που να καλύπτουν πς αυξημένες ανάγκες για άθληση των 
συμπολιτών μας, ιδιαίτερα των νέων καθώς και η συντή¬ 
ρηση, βελτίωση και σωστή λειτουργία των αθλητικών 
εγκαταστάσεων του Δήμου. 

2.3.6. Η οργάνωση εκδηλώσεων, επιμορφωτικών σεμι¬ 
ναρίων, συσκέψεων, κ.λπ., σε θέματα που αφορούν τον 
αθλητισμό και 

2.3.7. Η σύσταση και λειτουργία Αθλητικής Βιβλιοθή- 
κης. 

Άρθρο 3ο 

ΟΙΚΟΝΟΜΙΚΟΙ ΠΟΡΟΙ - ΔΙΑΧΕΙΡΙΣΗ 

3.1. Οι οικονομικοί πόροι του Νομικού Προσώπου, είναι 
οι εξής: 

3.1.1. Ετήσια επιχορήγηση του Δήμου, το ύψος της 
οποίας εξαρτάται από τις ανάγκες λειτουργίας και τα 
προγράμματα του Οργανισμού. 

3.1.2. Πάσης φύσεως συνδρομές, εισφορές, δωρεές, 
κληρονομιές και κληροδοσίες. 

3.1.3. Εισπράξεις από το αντίτιμο των παρεχόμενων 
πραγμάτων ή υπηρεσιών. 

3.1.4. Πρόσοδοι από δική του περιουσία. 

3.1.5. Χορηγίες για εκτέλεση εκδηλώσεων στους τομείς 
δράσης. 

3.1.6. Έσοδα από επιδοτήσεις, Ευρωπαϊκά προγράμ¬ 
ματα και πόσης φύσεως ενισχύσεις και 


3.1.7. Κάθε παροχή του Κράτους, ή άλλη νόμιμη πρό¬ 
σοδος. 

3.2. Η οικονομική διαχείριση του Δ.Ο.Τ Π.Α.ΗΡ., γίνεται 
με βάση προϋπολογισμό Εσόδων και Εξόδων, που κα¬ 
ταρτίζεται σύμφωνα με πς διατάξεις του από 17.5.1959 Β. 
Δ/τος «Περί του λογιστικού των Δήμων και Κοινοτήτων», 
του Ν. Δ/τος 496/1974 «Περί λογιστικού των Ν.Π.Δ.Δ.», 
όπως τροποποιήθηκε με το Ν. 369/1976 (ΦΕΚ 164/76Τ.Α) 
ή κάθε άλλη διάταξη, που θα θεσπισθεί μελλοντικά για τα 
νομικά αυτά πρόσωπα. 

3.3. Κάθε οικονομικό έτος αρχίζει την 1η Ιανουάριου και 
λήγει την 31η Δεκεμβρίου της ίδιας χρονιάς. 

3.4. Τη διαχείριση του Δ.0.Τ.Π.Α.ΗΡ. και την ταμειακή 
υπηρεσία του, εκτελεί υπάλληλος επιφορτισμένος με αυ¬ 
τά τα καθήκοντα, αφού τηρηθεί η νόμιμη διαδικασία που 
προβλέπεται για τις περιπτώσεις αυτές. 

3.5. Ο Δ.Ο.Τ.Π.Α ΗΡ. λειτουργεί διαχειριστικά με την 
ίδια Ταμειακή Υπηρεσία. 

3.6. Όλες οι εισπράξεις και οι πληρωμές του Δημοτικού 
Οργανισμού, γίνονται σύμφωνα με τις διατάξεις, που 
ισχύουν για τα Ν ομικά Πρόσωπα, που είναι δημιουργήμα¬ 
τα Δήμων και Κοινοτήτων. 

3.7. Για την καλύτερη παρακολούθηση της οικονομικής 
διαχείρισης, τηρούνται τα εξής λογιστικά στοιχεία: 

3.7.1. Βιβλίο λογιστικής παρακολούθησης, στο οποίο 
θα καταχωρούνται ανελλιπώς με χρονολογική σειρά και 
λογιστική τάξη, τα έσοδα και τα έξοδα της συγκεκριμένης 
οικονομικής χρήσης. 

3.7.2. Στελέχη διπλοτύπων γραμματίων, εισπράξεων 
και ενταλμάτων πληρωμών, με κανονική αρίθμηση. 

3.8. Κάθε γραμμάτιο είσπραξης ή ένταλμα πληρωμής, 
για να είναι έγκυρο πρέπει να αναφέρει συνοπτικά την αι- 
πολογία, τα στοιχεία του συνδρομητού - δωρητού κ.λπ., 
το ποσό αριθμητικώς και ολογράφως. Το ίδιο πρέπει να γί¬ 
νεται και στα εντάλματα. 

Άρθρο 4ο 
ΔΑΠΑΝΕΣ 

Προκαλείται δαπάνη του Δημοπκού Συμβουλίου σε βά¬ 
ρος του προϋπολογισμού του έτους 1999 συνολικού 
ύψους 60.000.000 δρχ. Για τα επόμενα έτη προβλέπεται 
ίδια δαπάνη στον προϋπολογισμό του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κως, 26 Απριλίου 1999 

Με εντολή Γ.Γ. Περιφέρειας 
Ο Διευθυντής 

Τοπ, Αυτ/σης καιΔ/σης Δωδ/νήσου 
ΡΙΖΟΣ ΡΙΖΟΠΟΥΛΟΣ 
- 4 - 

ΑΠΟΦΑΣΗ 13/11/1998 (3) 

Προηγού μενη γνωστοποίηση της συγκέντρωσης των επι¬ 
χειρήσεων Ανώνυμος Τεχνική και Εμπορική Εταιρία 

ΕΛΛΗΝΙΚΗ ΤΕΧΝΟΔΟΜΙΚΗ καιΤεχνική Εταιρία Βόλου 

Ανώνυμη Εταιρία, σύμφωνα με το άρθ. 4β του Ν. 

703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 10ηΣεπτεμβρίου 1998, ημέρα Πέ¬ 
μπτη και ώρα 10.30 π.μ., με την εξής σύνθεση; 

Πρόεδρος: Σταύρος Αργυρόπουλος. 

Μέλη: Βλάσιος Ασημακόπουλος, 

Μιχαήλ Φράγκος, κωλυόμενου του τακτικού Νικολάου 
Παραθύρα, 

Κωνσταντίνος Ηλιόπουλος, 

Λεωνίδας Νικολούζος, 

Παναγιώτης Μαντζουράνης, κωλυόμενου του τακτικού 
Χαρίλαου Χάρακα. 

Μελίνα Μουζουράκη, 

Ηλίας Σουφλερός, κωλυόμενου του τακτικού Δημητρί- 
ου Τζουγανάτου, 

Ιωάννης Κάτσουλάκος. 

Γ ραμματέας: Αλεξάνδρα-Μαρία Ταραμπίκου. 

Θέμα της συνεδριάσεως ήταν η προηγούμενη γνωστο¬ 
ποίηση της συγκέντρωσης των επιχειρήσεων «Ανώνυμος 
Τεχνική και Εμπορική Εταιρεία ΕΛΛΗΝΙΚΗ ΤΕΧΝΟΔΟΜΙ- 
ΚΗ» και «Τεχνική Εταιρεία Βόλου Ανώνυμη Εταιρεία», 
σύμφωνα με το άρθρο 4β του Ν, 703/77, όπως ισχύει. 

Στη συνεδρίαση παρέστη η «Ανώνυμος Τεχνική και 
Εμπορική Εταιρεία ΕΛΛΗΝΙΚΗ ΤΕΧΝΟΔΟΜΙΚΗ» δια του 
πληρεξουσίου της δικηγόρου Πανταζή Καραμανώλη και 
μετά του Αντιπροέδρου του Διοικητικού της Συμβουλίου 
Δημητρίου Καλλιτσάντση και του Δ'ντή Οικονομικών Υπη¬ 
ρεσιών, Αλεξάνδρου Σπηλιόπουλου. 

Στην αρχή της συζητήσεως, η Γενική Εισηγήτρια της 
Γραμματείας Σοφία Καμπερίδου, επικουροΰμενη από την 
υπάλληλο Στυλιανή Βαλαντάση, ανέπτυξε τη γραπτή ει¬ 
σήγηση της Υπηρεσίας και πρότεινε την μη απαγόρευση 
της εξεταζόμενης συγκέντρωσης δεδομένου ότι δεν ανα¬ 
μένεται να περιορίσει σημαντικά τον ανταγωνισμό στις 
επιμέρους σχετικές αγορές που αυτή αφορά. Στη συνέ¬ 
χεια το λόγο έλαβε ο ανωτέρω πληρεξούσιος δικηγόρος, 
ο οποίος συντάχθηκε με την εισήγηση της Γ ραμματείας, 
ανέπτυξε τις απόψεις της παριστάμενης Εταιρείας, έδω¬ 
σε πληροφορίες, εξηγήσεις και διευκρινίσεις σε ερωτή¬ 
σεις που του υπέβαλαν ο Πρόεδρος και τα Μέλη της Επι¬ 
τροπής και ζήτησε από την Επιτροπή την έγκριση της υπό 
κρίση συγκέντρωσης. 

Η Επιτροπή Ανταγωνισμού συνήλθε σε διάσκεψη την 24 
Σεπτεμβρίου 1998, ημέρα Πέμπτη και ώρα 10:30 π.μ., 
στην αίθουσα 611 του Υπουργείου Ανάπτυξης {Γ.Γ. Εμπο¬ 
ρίου) , κατά την οποία, αφού έλαβε υπόψη της τα στοιχεία 
του φακέλου, την Εισήγηση της Γραμματείας, τις από¬ 
ψεις που διετύπωσε, εγγράφως και προφορικούς, η κλη- 
τευθείσα εταιρεία κατά την συζήτηση της υποθέσεως, 
ΣΚΕΦΘΗΚΕ ΩΣ ΕΞΗΣ 

1. Με το από 3.8.1998 έγγραφο της Εταιρείας με την 
επωνυμία «Ανώνυμος Τεχνική και Εμπορική Εταιρεία ΕΛ¬ 
ΛΗΝΙΚΗ ΤΕΧΝΟΔΟΜΙΚΗ» και το διακριτικό τίτλο «ΕΛΛΗ¬ 
ΝΙΚΗ ΤΕΧΝΟΔΟΜΙΚΗ Α.Ε. (εφεξής ΕΛ-ΤΕΧ) γνωστοποιή¬ 
θηκε στην Επιτροπή Ανταγωνισμού, σύμφωνα με το άρ¬ 
θρο 4β του Ν. 703/77, όπως ισχύει, η από 22.7.1998 
Σύμβαση Πώλησης Μετοχών, που καταρτίστηκε και υπο- 
γράφηκε μεταξύ της ανωτέρω Εταιρείας και των Νικολά¬ 
ου Τρίζα, Άλκηστης Τρίχα-Αθανασούλη, Λυδίας Βελισσα- 
ρίου-Τρίχα, Ναυσικάς Αθανασούλη και Παναγιώτη Αθα- 
νασούλη (εφεξής καλούμενων οι Πωλητές), κυρίων και 
κατόχων 5.797.316 επί συνόλου 11.592.000 κοινών μετά 
ψήφου ονομαστικών μετοχών (ήτοι το 50,01%) του μετο¬ 
χικού κεφαλαίου Εταιρείας με την επωνυμία «Τεχνική 
Εταιρεία Βόλου Ανώνυμη Εταιρεία» και διακριτικό τίτλο 
«ΤΕΒ Α.Ε.» (εφεξής ΤΕΒ). 


Δυνάμει της Σύμβασης αυτής συμφωνήθηκε ότι άπα- 
ντες οι ως άνω Πωλητές, θα πωλήσουν, μεταβιβάσουν και 
παραδώσουν στην ΕΛ-ΤΕΧ τις ως άνω μετοχές κατά την 
ημερομηνία ολοκλήρωσης των απαραιτήτων χρηματιστη¬ 
ριακών συναλλαγών η οποία σε καμία περίπτωση δε θα 
πρέπει να είναι μεταγενέστερη της 31ης Μαρτίου 1999 
Επίσης συμφωνήθηκε ότι μέχρι την ημερομηνία ολοκλή¬ 
ρωσης των χρηματιστηριακών συναλλαγών οι μετοχές θα 
παρακατατεθούν από τους Πωλητές σε Θεματοφύλακα 
και ότι η ολοκλήρωση της σκοπούμενης συγκέντρωσης 
τελεί υπάτην αίρεση εκδόσεως εγκριτικής απόφασης της 
Επιτροπής Ανταγωνισμού. 

2.(α) Η Εταιρεία ΕΛΛΗΝΙΚΗ ΤΕΧΝΟΔΟΜΙΚΗ Α.Ε. συ- 
στήθηκε το 1955, εδρεύει στο Δήμο Αθηναίων, δραστη¬ 
ριοποιείται στον κατασκευαστικό κλάδο (ανάληψη και 
εκτέλεση πάσης φύσεως τεχνικά έργα Δημόσια και Ιδιω¬ 
τικά) και οι βασικοί της μέτοχοι είναι φυσικά πρόσωπα 
Αρχικά η Εταιρεία ήταν προσανατολισμένη στα οικοδομι¬ 
κά έργα του ιδιωτικού τομέα, ενώ μετά το 1980, επέκτεινε 
τις δραστηριότητες της και σε έργα του δημόσιου τομέα 
κατέχουσα ήδη πτυχίο εργοληπτικής ικανότητος Η' Τά- 

ξης- 

Η ΕΛ-ΤΕΧ. σύμφωνα με τα προσκομισθέντα στοιχεία, 
συμμετέχει με ποσοστό ίσο ή μεγαλύτερο του 50% σπς 
ακόλουθες θυγατρικές Εταιρείες: α) ΕΛΛΗΝΙΚΗ ΤΕΧΝΟ- 
ΔΟΜΙΚΗ - ΣΥΜΒΟΥΛΟΙ ΜΗΧΑΝΙΚΟΙ Ο.Ε, που είναι Εται¬ 
ρεία παροχής υπηρεσιών τεχνικού συμβούλου και διευ¬ 
θύνει τα έργα που αναλαμβάνονται με το σύστημα Δια¬ 
χείρισης Έργων {Ργο]θο1 ΜαπαρτηβιΛ), β) ΤΕΧΝΟ Α.Τ.Ε. 
που ιδρύθηκε το 1996 από την ΕΛ-ΤΕΧ προκειμένου να δι- 
εισδύσει στο χώρο των τεχνικών έργων μικρότερου μεγέ¬ 
θους και διαφορετικού αλλά παραμένει έκτοτε αδρανής, 
γ) ΚΑΣΤΩΡ Α.Ε. ΤΕΧΝΙΚΩΝ, ΕΜΠΟΡΙΚΩΝ, ΒΙΟΜΗΧΑΝΙ¬ 
ΚΩΝ, ΤΟΥΡΙΣΤΙΚΩΝ, ΞΕΝΟΔΟΧΕΙΑΚΩΝ & ΝΑΥΤΙΛΙΑΚΩΝ 
ΕΡΓΑΣΙΩΝ σκοπός της οποίας είναι η εκτέλεση πάσης φύ¬ 
σεως τεχνικών έγων και η οποία είναι κάτοχος πτυχίου Ζ' 
Τάξης. Η ΕΛ-ΤΕΧ εξαγόρασε το 80% του μετοχικού της 
κεφαλαίου το Νοέμβριο του 1996 Η Εταιρεία απάτη συμ¬ 
μετοχή της σε κοινοπραξίες πραγματοποίησε κύκλο ερ¬ 
γασιών 1.141.564.919 δρχ. κατά το έτος 1997, δ) ΤΕ¬ 
ΧΝΟΣΑΝ Α.Ε. η οποία ιδρύθηκε το 1997 με σκοπό τη δρα- 
στηριοποίησή της στον ιδιωτικό κατασκευαστικό χώρο, ε) 
ΤΕΟΗΝΟΒΑυ ΕΤΟ ΟπιόΗ η οποία ιδρύθηκε το 1997 με 
έδρα το 83ά ΗοιπουΓρ ν.ά,Η. με εταιρικό σκοπό την ανά¬ 
ληψη και κατασκευή τεχνικών έργων στη Γερμανία, στ) 
ΗΕΙΙΝνΕδΤ ΟΟΝΒΤΠϋΟΤΙΟΝ ΕΤΟ με έδρα την Κύπρο και 
σκοπό τη συμμετοχή σε άλλες Εταιρείες για την εκτέλεση 
και εκμετάλλευση τεχνικών έργων στο εξωτερικό και η 
οποία κατά το 1997 δεν είχε δραστηριότητα, ζ) ΠΕΙΡΑ 
Ανώνυμος Εταιρεία Τεχνικών και Οικονομικών Μελετών η 
οποία κατέχει το 83,5% περίπου της Εταιρείας ΚΡΙΤΩΝ 
ΔΗΛΑΒΕΡΗΣ Α.Ε. ιδιοκτήτη μεγάλης ακίνητης περιου¬ 
σίας, η) Διεθνής Αλκή Εμπορική, Βιομηχανική, Κατασκευ- 
ασπκή, Οργανωτική και Κτηματική Α Ε. η οποία ιδρύθηκε 
το 1996 με στόχο τη διείσδυση σε αγορές του γειτονικού 
Βαλκανικού χώρου και παραμένει ακόμα αδρανής. 

Επίσης, η ΕΛ-ΤΕΧ συμμετέχει με ποσοστό μικρότερο 
του 50% και στις ακόλουθες Εταιρείες: θ) ΑΣΤΙΚΕΣ ΑΝΑ¬ 
ΠΤΥΞΕΙΣ Α.Ε., ι) ΤΕΧΝΟΛΙΤ ΕΜΠΟΡΙΚΗ ΛΑΤΟΜΙΚΗ ΚΑΙ 
ΒΙΟΜΗΧΑΝΙΚΗ Α.Ε., ια) ΤΕΧΝΟΒΑΞ Α.Ε. η οποία ιδρύθη¬ 
κε με σκοπό τη μελέτη, κατασκευή και εκμετάλλευση συ¬ 
γκεκριμένου έργου δημοσίου συμφέροντος στη Μολδα¬ 
βία, ιβ) ΙΝΤΕΡΤΑΣΚ Α.Ε., ιγ) Πολύκλωνος - Πολιτισμός, 

πολιτιστική, εκπαιδευτική, εκδοτική, εμπορική και τεχνική 
Α.Ε., ιδ) ΜΕΣΟΓΑΙΑ ΗΟΙΩΙΝΩ Α.Ε. με 15% {στην οποία 
συμμετέχει και η θυγατρική της ΚΑΣΤΩΡ με ποσοστό 5% 
και η εξαγοραζόμενη ΤΕΒ με ποσοστό 20%) και η οποία το 
1997 εξαγόρασε το 67% των μετοχών της ΚΑΜΠΑ 
Α Ο.Β.Ε.Κ.Τ.Ε.,ιε) Γ.Ε.Φ.Υ.Ρ.Α. Α.Ε.: (Γαλλο-ΕλληνικόΦο¬ 
ρέα Υπερθαλάσσιας ζεύξης Ρίου-Αντιρρίου Α.Ε.) με πο¬ 
σοστό 7,74% (στην οποία συμμετέχει και η εξαγοραζόμε¬ 
νη με το ίδιο ποσοστό). Η εν λόγω Εταιρεία είναι ανάδο- 
χος στην της μελέτης, κατασκευής, χρηματοδότησης, 
λειτουργίας, εκμετάλλευσης και συντήρησης του έργου 
της Ζεύξης Ρίου - Ανπρρίου, ιστ) ΑΤΤΙΚΗ ΟΔΟΣ Α.Ε. με 
ποσοστό 6,84% (στην οποία συμμετέχει και η εξαγοραζό¬ 
μενη με το ίδιο ποσοστό). Η εν λόγω Εταιρεία είναι η Ανά- 
δοχος της μελέτης, κατασκευής, χρηματοδότησης, λει¬ 
τουργίας, εκμετάλλευσης της Ελεύθερης Λεωφόρου 
Ελευσίνας - Σταυρού - Αεροδρομίου Σπάτων και Δυτικής 
Περιφερειακής Λεωφόρου Υμηττού. 

Ο κύκλος εργασιών της ΕΛ-ΤΕΧ στην εθνική αγορα κα¬ 
τά το έτος 1997 ανήλθε σε 32.477 εκατ. δρχ. ήτοι 105 
εκατ. ΕΟυ από τα οποία, τα 15.627 εκατ. δρχ. (ποσοστό 
48%) προέρχονται από την εκτέλεση Ιδιωτικών Έργων και 
τα 16.850 εκατ. δρχ. (ποσοστό 52%) από την εκτέλεση Δη¬ 
μοσίων Έργων. 

Ο ενοποιημένος κύκλος εργασιών της ΕΛ-ΤΕΧ (συμπε- 
ριλαμβανομένης της θυγατρικής της Εταιρείας ΚΑΣΤΩΡ 
Α.Ε.) στην εθνική αγορά κατά το έτος 1997 αήλθε σε 
33.618 εκατ. δρχ. ήτοι 109 εκατ. ΕΟϋ ενώ κατά τα έτη 

1996 και 1995 ο κύκλος εργασιών της ανήλθε σε 24.364 
εκ. δρχ. και 21.383 εκ. δρχ. αντίστοιχα. 

(β) Η ΤΕΒ Α.Ε. συστήθηκε το 1949, εδρεύει στο Δήμο 
Αμαρουσίου, δραστηριοποιείται επίσης στον κατασκευα¬ 
στικό κλάδο (δημόσια, δημοτικά και ιδιωτικά τεχνικά έρ¬ 
γα) και είναι επίσης κάτοχος πτυχίου Η' τάξης. 

Η Εταιρεία σήμερα καλύπτει όλους τους τομείς δρα¬ 
στηριότητας των μεγάλων δημοσίων έργων υποδομής και 
των ιδιωτικών οικοδομικών έργων αλλά κυρίως εξειδικεύ¬ 
εται σε μεγάλα έργα του δημοσίου (φράγματα, σήραγγες 
και γέφυρες ειδικής κατασκευής κ.λπ.). 

Η ΤΕΒ κατέχει το 100% του μετοχικού κεφαλαίου της 
Ανώνυμης Τεχνικής Εμποροβιομηχανικής Εταιρείας Έρ¬ 
γων και Γενικών Επιχειρήσεων Α.Ε. ΕΚΓΕ που έχει σκοπό 
κυρίως την ανάληψη και εκτέλεση δημοσίων και ιδιωτικών 
έργων. Η Εταιρεία είναι αδρανής κατά την τελευταία τριε¬ 
τία. Επίσης, εκτός από τις προαναφερθείσες Εταιρείες, η 
ΤΕΒ συμμετέχει με ποσοστό κάτω του 50% στην Ιπίβ- 
ςμαίιοπ ΗβΙΙβπίε ΟοπείΓυοΙίοπ Ε.Π.Ε., η οποία ιδρύθηκε το 

1997 με αντικείμενο τη διερεύνηση ξένων αγορών και την 
αναζήτηση σε αυτές έργων, καθώς και την ανάληψη και 
εκτέλεση αυτών. 

Ο κύκλος εργασιών της στην εθνική αγορά κατά το έτος 
1997 ανήλθε σε 9.224 εκατ. δρχ. ήτοι 29,9 εκατ. ΕΟί) εκ 
των οποίων 98,3% προέρχεται από Δημόσια Έργα και το 
1.7% από Ιδιωτικά. Κατά τα έτη 1996 και 1995 ο κύκλος ερ¬ 
γασιών της (8.315 εκ. δρχ. και 6.460 εκ. δρχ αντίστοιχα) 
κατανεμήθηκε κατά 96,2% (7.999 εκ.) και 89.5% (5.780 
εκ.) αντίστοιχα σε Δημόσια Έργα και 3,8% (316 εκ.) και 
10,5% (680 εκ.) σε Ιδιωτικά. 

3. Η σχετική αγορά προϊόντων περιλαμβάνει το σύνολο 
των προϊόντων ή υπηρεσιών που θεωρούνται από τον κα¬ 
ταναλωτή εναλλάξιμα ή δυνάμενα να υποκατασταθούν 
μεταξύ τους, λόγω των χαρακτηριστικών τους, της τιμής 
τους και της σκοπούμενης χρήσης τους. 


Και οι δύο συμμετέχουσες στη συγκέντρωση επιχειρή¬ 
σεις δραστηριοποιούντα, στον κατασκευαστικό κλάδο και 
ειδικότερα κύριο αντικείμενό τους αποτελεί η ανάληψη και 
εκτέλεση πόσης φύσεως ιδιωπκών και δημοσίων έργων. 

Στα Ιδιωτικά περιλαμβάνονται τα έργα η κατασκευή των 
οποίων ανατίθεται από ιδιώτες, εταιρείες κ.λπ. και διε 
νεργείται σύμφωνα με τις προβλέψεις των συγκεκριμέ¬ 
νων συμφωνιών μεταξύ των μερών και τους κανόνες της 
τεχνικής Τα κριτήρια για την επιλογή της μιας ή της άλ¬ 
λης κατασκευαστικής επιχείρησης διαφέρουν από πελά¬ 
τη σε πελάτη και μπορεί να είναι καθαρά οικονομικά, ποι¬ 
οτικά, ή να αφορούν σε λόγους φήμης, εμπειρίας, εξειδί- 
κευσης, δημοσίων σχέσεων κ.λπ. 

Στα Δημόσια περιλαμβάνονται τα έργα, των οποίων 
αναθέτουσα αρχή είναι το Δημόσιο, Δήμοι, Κοινότητες. 
Οργανισμοί κ.λπ. και των οποίων έργων η ανάθεση, επί¬ 
βλεψη, κατασκευή και συντήρηση διενεργείται σύμφωνα 
με τις διατάξεις της κείμενης νομοθεσίας περί δημοσίων 
έργων. Η ζήτηση στον δημόσιο τομέα αφορά κυρίως τε¬ 
χνικά έργα υποδομής. Η ανάθεση των δημοσίων έργων 
στις εργοληπτικές επιχειρήσεις διενεργείται κατόπιν δη¬ 
μοπρασίας (ανοικτής ή με προεπιλογή) και σε εξαιρετικές 
μόνο περιπτώσεις γίνεται απευθείας ανάθεση ή διαγωνι¬ 
σμός μεταξύ περιορισμένου αριθμού προσκαλούμενων 
επιχειρήσεων. Οι κατασκευαστικές επιχειρήσεις που επι¬ 
θυμούν να αναλαμβάνουν και δημόσια έργα, πρέπει να 
πληρούν ορισμένες προϋποθέσεις, οι οποίες αφορούν 
στη νομική τους μορφή, στο ύψος των ιδίων κεφαλαιοιν 
και κυρίως στην τάξη (πτυχίο εργοληπτικής ικανότητος) 
ανάλογα με το ύψος του προϋπολογισμού των έργων και 
στην κατασκευαστική εμπειρία που απαιτείται για το κάθε 
δημοπρατούμενο έργο. Συγκεκριμένα, μία ημεδαπή εο- 
γοληπτική επιχείρηση, ανάλογα με τις τυπικές και ουσια¬ 
στικές προϋποθέσεις τις οποίες συγκεντρώνει και τη νο¬ 
μική της μορφή εγγράψεται στο Μητρώο Εργοληπτικών 
Επιχειρήσεων (ΜΕΕΠ). ι ο οποίο αποσκοπεί στην παρακο¬ 
λούθηση της τεχνικής και οικονομικής τους ικανότητας, 
για μία ή περισσότερες κατηγορίες έργων (Οδοποιίας, 
Οικοδομικά, Υδραυλικά. Λιμενικά, Ηλεκτρομηχανολογικά 
και Βιομηχανικά - Ενεργειακά) και σε μία τάξη για κάθε κα¬ 
τηγορία. Η κατάταξη αυτή ισχύει για μία τριετία, μετά την 
οποία γίνεται επανάκριση. Οι τάξεις από τις οποίες καθο¬ 
ρίζονται και οι δυνατότητες συμμετοχής των τεχνικόν 
Εταιρειών στους διαγωνισμούς για την ανάθεση δημο¬ 
σίων τεχνικών έργων, είναι επτά (7) και διαβαθμίζονται 
από το Α' έως και το Ζ γ.α κάθε κατηγορία έργων και ακο¬ 
λουθεί και 8η τάξη (Η') που είναι γενική. Σημειώνεται οτι 
στις τάξεις στις Ε' και Η' εγγράφονται εργοληπτικές επι¬ 
χειρήσεις νομικής μορφής Α.Ε. και Ε.Π.Ε. Μέχρι τη Ζ' τά¬ 
ξη μπορεί να συνυπάρχουν διάφορες τάξεις κατά κατη¬ 
γορία έργων αλλά όχι στην Η' που είναι γενική. 

Τα ανώτατα και κατώτατα όρια προϋπολογισμού δημο¬ 
σίων έργων, κατά τάξεις εργοληπτικών επιχειρήσεων που 
μπορούν να αναληφθο ίν από αυτές, καθορίζονται από 
την κείμενη νομοθεσία. Συγκεκριμένα για την Η τάξη 
(ανώτατη), στην οποία ανήκουν και οι συμμετέχουσες 
στην συγκέντρωση επιχειρήσεις, το ανώτατο όριο ορίζε¬ 
ται σε 12 δις δρχ. (το οποίο μπορεί μέχρι και να διπλασια- 
σθεί ανάλογα με την καθαρή θέση της επιχείρησης) και το 
κατώτατο όριο σε 2,4 δις δρχ. Για το έργα προϋπολογι¬ 
σμού ανώτερου από το προβλεπόμενο ανώτατο όριο της 
Η' τάξης απαιτείται η προσφορά να γίνεται από κοινοπρα¬ 
ξία Εταιρειών και όχι μεμονωμένα. 

Αν και οι εργοληπτικές επιχειρήσεις που αναλαμβάνουν 
δημόσια έργα, κατατάσσονται κατά τα προεκτεθέντα σε 
κατηγορίες έργων και τάξης εργοληπτικού πτυχίου, 
εντούτοις μία αντίστοιχη διάκριση και σε ξεχωριστές σχε¬ 
τικές αγορές των επιχειρήσεων κάθε τάξης δεν θα ήταν 
απολύτως ασφαλής. Και αυτό διότι τα όρια προϋπολογι¬ 
σμού δημοσίων έργων κατά τάξεις δεν είναι απολύτως 
διακριτά μεταξύ τους σε κάθε τάξη και εμπλέκονται με αυ¬ 
τά της αμέσως επομένης, επιτρέπεται δε αναβάθμιση των 
ορίων ή λόγω καθαρής θέσης των επιχειρήσεων Η', Ζ', ΣΤ 
και Ε’ τάξης ή λόγω κοινοπραξιών, που πάντως και αυτές 
καλούνται και καθορίζονται κατά περίπτωση από τις εκά- 
στοτε διακηρύξεις ανάλογα με τις απαιτήσεις του δημο- 
πρατούμενου έργου. Συνεπώς, ανταγωνισμός στον κατα¬ 
σκευαστικό χώρο του δημόσιου τομέα υφίσταται κυρίως 
μεταξύ εργοληπτικών επιχειρήσεων της ίδιας τάξης και 
της αμέσως επόμενης ή/και προηγούμενης. Τέλος, την 
κατασκευή δημοσίων έργων επιτρέπεται να αναλαμβά¬ 
νουν και εργοληπτικές επιχειρήσεις των κρατών μελών 
της Ευρωπαϊκής Ένωσης και σε ορισμένες περιπτώσεις 
και εκτός αυτής. 

Με βάση τα παραπάνω ιδιαίτερα χαρακτηριστικά των 
δύο επιμέρους μεγάλων κατηγοριών, στις οποίες διακρί- 
νεται η κατασκευαστική δραστηριότητα στη χώρα μας, γί¬ 
νεται δεκτό ότι α) η κατασκευή Δημοσίων Έργων και β) η 
κατασκευή Ιδιωτικών Έργων αποτελούν δύο διακριτές 
σχετικές αγορές. 

Παρόλο που η κατασκευαστική δραστηριότητα διακρί- 
νεται στις παραπάνω σχετικές αγορές, στην πράξη δεν εί¬ 
ναι εύκολο να διαχωρισθούν οι κατασκευαστικές εταιρεί¬ 
ες σε εταιρείες που κατασκευάζουν έργα που περιλαμβά¬ 
νονται αποκλειστικά στη μία ή στην άλλη σχετική αγορά 
δεδομένου ότι οι μεν «μεγάλες» εργοληπτικές επιχειρή¬ 
σεις του κάδου (Α Ε. και Ε.Π.Ε.) δραστηριοποιούνται τό¬ 
σο στα δημόσια όσο και στα ιδιωτικά έργα, οι δε μικρές 
εργοληπτικές επιχειρήσεις, που αποτελούν και τη συντρι¬ 
πτική πλειοψηφίατου κλάδου, αυτές ασχολούνται κυρίως 
με την ιδιωτική οικοδομική δραστηριότητα. 

4. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις παρέ¬ 
χουν τις σχετικές υπηρεσίες υπό επαρκώς ομοιογενείς 
συνθήκες ανταγωνισμού. Οι δύο συμμετέχουσες στη συ¬ 
γκέντρωση επιχειρήσεις έχουν επεκτείνει τις δραστηριό- 
τητές τους σε ολόκληρη την Ελλάδα και ως εκ τούτου ως 
σχετική γεωγραφική αγορά, στην υπό κρίση συγκέντρω¬ 
ση, θεωρείται το σύνολο της Ελληνικής Επικράτειας. 

5. Το βασικό χαρακτηριστικό της αγοράς των κατα¬ 
σκευών στην Ελλάδα είναι ο μεγάλος αριθμός των επιχει¬ 
ρήσεων που δραστηριοποιούνται σ’ αυτή. Σύμφωνα με τα 
υπάρχοντα στοιχεία, στο ΜΕΕΠ είναι εγγεγραμμένες σή¬ 
μερα 455 επιχειρήσεις νομικής μορφής Α.Ε. και Ε.Π.Ε., 
από τις οποίες 40 είναι Η' τάξης, 118 είναι Ζ' τάξης, 89 ΣΤ 
τάξης και 208 Ε' τάξης, καθώς και 10.000 περίπου προ¬ 
σωπικές επιχειρήσεις, ενώ δεν υπάρχουν διαθέσιμα στοι¬ 
χεία για τον αριθμό των επιχειρήσεων, που ασχολούνται 
αποκλειστικά με την ιδιωτική οικοδομική δραστηριότητα. 
Επί πλέον στην Ελλάδα δραστηριοποιούνται αρκετές πο¬ 
λυεθνικές κατασκευαστικές εταιρείες (ΗΟΟΗΤΙΕΡ, 
ακουΡΕ 3ΤΜ, ΗΥΩΝΟΑΙ ΕΝΘΙΝΕΕΠ1ΝΟ. κ.λπ.) που συμ¬ 
μετέχουν σε μεγάλα δημόσια έργα και που η παρουσία 
τους οξύνει περισσότερο τον ανταγωνισμό στο κατακερ¬ 
ματισμένο ελληνικό κατασκευαστικό δυναμικό. 

Η ΕΛ-ΤΕΧ αποτελεί, από τον Απρίλιο του 1994, μία εκ 


των εισηγμένων στο Χ.Α.Α. κατασκευαστικών εταιρειών 
και παρουσιάζει τον υψηλότερο εξ αυτών συνολικό κύκλο 
εργασιών (περιλαμβανόμενων των Δημοσίων και Ιδιωτι¬ 
κών έργων) κατά το έτος 1997 (32.477 εκ δρχ.). Επίσης, 
κατέχει την 5η θέση μεταξύ των εταιρειών του κλάδου με 
βάση τα κέρδη της (2.367 εκ. δρχ.) κατά το ίδιο έτος. Η 
ΤΕΒ είναι επίσης εισηγμένη στο Χ.Α.Α. από το 1994 και με 
βάση το συνολικό κύκλο εργασιών της (9.224 εκ. δρχ.) το 
1997 κατέχει την 16η θέση στον πίνακα κατάταξης των 
250 μεγαλύτερων τεχνικών εταιρειών και στην 22η θέση 
με βάση τα κέρδη της (1.077 εκ. δρχ.). 

Λόγω του μεγάλου αριθμού επιχειρήσεων που δραστη¬ 
ριοποιούνται στις προαναφερθείσες επιμέρους σχετικές 
αγορές και της έλλειψης επαρκών στοιχείων, δεν είναι δυ¬ 
νατός ο προσδιορισμός των μεριδίων τους σε κάθε μία 
διακριτή αγορά. 

Με βάση τον συνολικό κύκλο εργασιών (σε δημόσια και 
ιδιωτικά έργα) των προαναφερθεισών 250 μεγαλύτερων 
εταιρειών του κλάδου, ο οποίος ανήλθε το 1997 σε 
673.124 εκ. δρχ.. η ΕΛ-ΤΕΧ με κύκλο εργασιών 32.477 εκ. 
δρχ. έρχεται στην 1η θέση με μερίδιο 4,82% και η ΤΕΒ με 
9.224 εκ. δρχ. λαμβάνει την 16η θέση και μερίδιο 1,37%. 
Οι εταιρείες που έπονται της ΕΛ-ΤΕΧ στην ανωτέρω κα¬ 
τάταξη, έχουν μερίδιο 3.41 % (η δεύτερη) και 3,38% (η τρί¬ 
τη) ενώ το μερίδιο της τελευταίας στην κατάταξη εταιρεί¬ 
ες είναι 0,07%. Εξ άλλου με βάση τον, κατά το έτος 1997, 
συνολικό κύκλο εργασιών των 40 εταιρειών που κατέχουν 
σήμερα πτυχίο Η και που κυρίως ανταγωνίζονται μεταξύ 
τους στο χώρο των δημοσίων έργων, η ΕΛ-ΤΕΧ κατέχει 
επίσης την 1η θέση και μερίδιο 9,54% ενώ η ΤΕΒ την 15η 
θέση και μερίδιο 2,71%. Η δεύτερη στη σειρά κατάταξης 
των άνω εταιρειών έχει μερίδιο 6,75%, η τρίτη μερίδιο 
6,69% ενώ η τελευταία διαθέτει μερίδιο 0,23%. Η ΕΛ-ΤΕΧ 
δραστηριοποιείται επίσης στον κατασκευαστικό κλάδο εν 
γένει και μέσω της θυγατρικής της εταιρείας ΚΑΣΤΩΡ 
Α.Ε., η οποία με το πτυχίο Ζ' τάξης που κατέχει, αναλαμ¬ 
βάνει και δημόσια έργα μικρότερου μεγέθους. Η ΚΑΣΤΩΡ 
Α.Ε. με κύκλο εργασιών 1.142 εκ. δρχ. κατέχει την 146η 
θέση στον πίνακα κατάταξης των 250 μεγαλύτερων εται¬ 
ρειών και μερίδιο 0,17%. 

Με την υπό κρίση συγκέντρωση δημιουργείται ένας 
ισχυρός κατασκευαστικός όμιλος ο οποίος διαθέτει με¬ 
γάλη κατασκευαστική εμπειρία και στις δύο σχετικές αγο¬ 
ρές με μεγάλες δυνατότητες ευχερέστερης συμμετοχής 
στα μεγάλα δημόσια έργα. 

6. Ο κατασκευαστικός κλάδος είναι από τους σημαντι¬ 
κότερους της Ελληνικής Οικονομίας και υπολογίζεται ότι 
η συμμετοχή του στο Ακαθάριστο Εθνικό Προϊόν, σύμφω¬ 
να με σχετική μελέτη του ΙΟΒΕ, κυμαίνεται τα τελευταία 
χρόνια μεταξύ 11% -15% το οποίο αναμένεται να αυξηθεί 
μέσω της απορρόφησης των κοινοτικών κονδυλίων από 
το Κοινοτικό Πλαίσιο Στήριξης >1 για την κατασκευή των 
προβλεπομένων τεχνικών έργων υποδομής στη χώρα 
μας. 

Κύριο χαρακτηριστικό της ελληνικής κατασκευαστικής 
αγοράς αποτελεί η ύπαρξη δεκάδων χιλιάδων τεχνικών 
εταιρειών από τις οποίες μόνο γύρω στις 450 είναι Α.Ε 
ενώ τελευταία παρατηρείται μια τάση συγκέντρωσης των 
επιχειρήσεων του κλάδου στα πλαίσια της προσπάθειας 
διατήρησης και ενίσχυσης της θέσης τους σε μια άκρως 
ανταγωνιστική αγορά. Μετά από μία περίοδο έντονης 
κάμψης, από το 1996 και μετά παρατηρείται αύξηση της 
ιδιωτικής οικονομικής δραστηριότητας, που οφείλεται σε 

κάποιο βαθμό στην πορεία των κυριοτέρων μεγεθών της 
οικονομίας. Η πτώση του πληθωρισμού και των επιτοκίων 
και η παράλληλη μείωση του κόστους των στεγαστικών 
δανείων δημιουργούν ελκυστικές προϋποθέσεις για την 
επέκταση της οικοδομικής δραστηριότητας τα προσεχή 
έτη που ενισχύεται και με τη στροφή των επενδύσεων στα 
ακίνητα μετά τις μειώσεις των επιτοκίων καταθέσεων και 
κρατικών τίτλων. Αλλά και στο χώρο των δημόσιων έργων 
παρατηρείται τα τελευταία χρόνια αύξηση στη δημοπρά- 
τηση και κατασκευή σημαντικών έργων στα πλαίσια ανά¬ 
πτυξης και βελτίωσης των τεχνικών έργων υποδομής της 
προκειμένου η χώρα μας να επιταχύνει τους ρυθμούς σύ¬ 
γκλησής της με την υπόλοιπη Ευρώπη. Επί πλέον, η ανά¬ 
ληψη από τη χώρα μας της Ολυμπιάδας του 2004, αναμέ¬ 
νεται να οδηγήσει σε αύξηση της ζήτησης εν γένει στον 
κατασκευστικό κλάδο και πιστοποιεί τις θετικές προοπτι¬ 
κές του για τα επόμενα τουλάχιστον έτη. Τέλος οι πρό¬ 
σφατες εξελίξεις στην περιοχή της Βαλκανικής και οι ανά¬ 
γκες σε έργα υποδομής και σε ιδιωτικές κατασκευές στις 
περιοχές αυτές, σηματοδοτούν διεύρυνση της δραστη¬ 
ριότητας για τις κατασκευαστικές ευρωπαϊκές εταιρείες, 
γεγονός το οποίο μπορούν να εκμεταλλευθούν πολύ πε¬ 
ρισσότερο οι ελληνικές επιχειρήσεις, οι οποίες διαθέτουν 
επιπρόσθετα το πλεονέκτημα της γειτνίασης. 

Εν όψει όλων των ανωτέρω και προκειμένου οι τεχνικές 
εταιρείες να καταφέρουν να καταστούν περισσότερο 
ανταγωνιστικές και να μπορέσουν να καλύψουν τις αυξη¬ 
μένες ανάγκες στον εν λόγω κλάδο, πρέπει να αποκτή¬ 
σουν την απαιτούμενη κεφαλαιακή ισχύ που θα τους επι¬ 
τρέπει να πραγματοποιούν μεγάλες επενδύσεις για σύγ¬ 
χρονο μηχανολογικό εξοπλισμό, και την δυνατότητα 
αυτοχρηματοδότησης μέρους των εκτελουμένων δημο¬ 
σίων έργων. 

7. Σύμφωνα με το άρθρο 4, παρ. 2 εδάφ. β' του Ν. 
703/77, όπως ισχύει, συγκέντρωση πραγματοποιείται 
όταν ένα ή περισσότερα πρόσωπα που ελέγχουν ήδη του¬ 
λάχιστον μία επιχείρηση ή μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου 
ή τμημάτων μιας ή περισσότερων άλλων επιχειρήσεων. 
Δυνάμει της από 22.7.1998 Σύμβασης Πώλησης Μετοχών 
με την οποία συμφωνήθηκε ότι οι πωλητές - μέτοχοι της 
ΤΕΒ θα πωλήσουν και μεταβιβάσουν στην ΕΛ-ΤΕΧ, αριθ¬ 
μό μετοχών που θα ανπστοιχούν σε ποσοστό 50,01 % του 
ολοσχερώς καταβεβλημένου κατά την ημερομηνία ολο¬ 
κλήρωσης των χρηματιστηριακών συναλλαγών μετοχι¬ 
κού κεφαλαίου της ΤΕΒ πραγματοποιείται συγκέντρωση 
επιχειρήσεων κατά την έννοια του ως άνω νόμου. 

8. Η εν λόγω συγκέντρωση υπόκειται υποχρεωτικά σε 


προηγούμενη γνωστοποίηση στην Υπηρεσία μας σύμφω¬ 
να με τις διατάξεις του άρθρου 4β παρ. 1, του Ν. 703/77, 
όπως ισχύει, η οποία και έγινε εμπρόθεσμα με το από 
3.8.1998 έγγραφο της ΕΑ-ΤΕΧ (Αγοράστρια) δεδομένου 
ότι, κατά τα προεκτεθέντα. υπερκαλύπτεται η μία τουλά¬ 
χιστον εκ των δύο προϋποθέσεων που ορίζει ο νόμος, αυ¬ 
τή του συνολικού κύκλου εργασιών όλων των επιχειρήσε¬ 
ων που συμμετέχουν σττ συγκέντρωση, κατά τα οριζόμε¬ 
να στο άρθρο 4στ, να ξετερνά τα 50.000.000 ΕΟυ και δυο 
τουλάχιστον από τις συμμετέχουσες επιχειρήσεις να 
πραγματοποιούν, κάθε μία χωριστά, στην εθνική αγορά 
συνολικό κύκλο εργασιών άνω του σε δραχμές ισόποσου 
των 5.000.000 ΕΟυ. 

9. Σύμφωνα με το άρθρο 4γ παρ. 1 του ίδιου νόμου, με 
απόφαση της Επιτροπής Ανταγωνισμού απαγορεύεται 
κάθε συγκέντρωση επιχειρήσεων που υπόκειται σε προη¬ 
γούμενη γνωστοποίηση και η οποία μπορεί να περιορίσει 
σημαντικά τον ανταγωνισμό στην εθνική αγορά ή σε ση¬ 
μαντικό σε συνάρτηση με τα χαρακτηριστικά των προϊό¬ 
ντων ή υπηρεσιών τμήμα της και ιδίως με τη δημιουργία ή 
ενίσχυση δεσπόζουσας θέσης ή ενίσχυσης προϋπάρχου- 
σας. 

Βάσει των προεκτεθέντων για τη δομή των σχετικών 
αγορών, τις ανταγωνιστικές σε αυτές συνθήκες, το μεγά¬ 
λο αριθμό των τεχνικών επιχειρήσεων, το μερίδιο που κα¬ 
τέχουν οι συμμετέχουσες επιχειρήσεις με βάση το συνο¬ 
λικό κύκλο εργασιών {τα έσοδα και από τις δύο κατηγο¬ 
ρίες έργων) μεταξύ των 250 μεγαλύτερων επιχειρήσεων 
του κλάδου, τον ασκούμενο οξύ ανταγωνισμό εκ μέρους 
των μεγάλων αλλοδαπών πολυεθνικών κατασκευαστικών 
εταιρειών μέσω της ανάληψης σημαντικών δημόσιων έρ¬ 
γων, η Επιτροπή κρίνει ότι η υπό κρίση συγκέντρωση δεν 
είναι δυνατό να περιορίσει σημαντικά τον ανταγωνισμό σε 
καμία από τις εν λόγω σχετικές αγορές, ούτε υφίσταται 
θέμα δημιουργίας ή ενίσχυσης προϋπάρχουσας δεσπό¬ 
ζουσας θέσης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν υφ ίσταται νόμιμη περίπτωση για να 
απαγορευθεί η από 3.8.1998 γνωστοποιηθείσα συγκέ¬ 
ντρωση των εταιρειών ΑΝΩΝΥΜΟΣ ΤΕΧΝΙΚΗ & ΕΜΠΟΡΙ¬ 
ΚΗ ΕΤΑΙΡΕΙΑ ΕΛΛΗΝΙΚΗ ΤΕΧΝΟΔΟΜΙΚΗ και ΤΕΧΝΙΚΗ 
ΕΤΑΙΡΕΙΑ ΒΟΛΟΥ Α.Ε. 

Η απόφαση εκδόθηκε την 25 Σεπτεμβρίου 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ ΑΛ -ΜΑΡΙΑ ΤΑΡΑΜΠΙΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΙΙρ: γννννν.Θΐ. 91 · 

ΙΝΤΕΡΝΕΤ: ΗοΙ.^γ 

Θ-ΓΠ3Ϊ!: ην38 @ ΗοΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε'. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ, 5248 188 

Οδηγίες για δημοσιεύματα Α.Ε - Ε.Π.Ε. 524Β 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ 185 31 4135228 

ΠΑΤΡΑ 

Κορίνθου 327 -Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 69 127/89 120 

ΗΡΑΚΛΕΙΟ 

Πλ Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ· 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , . 0 

- Απο 8 σελίδες και ανω προσαυξηση 100 δρχ. ανα Βσελιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε, Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι. Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ λπ προσωπικού Ν.Π.Δ.Δ.) 
ί ιαράρτημα (Προκηρύξεις θέσεωνΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α. Σ Ε. Π 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 ·> . 

30.000 » . 1.500 >· . 

15.000 ·. . 750 » . 

5.000 *· . 250 - . 

10.000 » , 500 » . 

3.000 » . 150 - . 

10.000 - . 500 ■· . 

250.000 ■> . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

| * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία τ ου Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μποοεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπρατιειαιαπότα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
















